SARL-NUUS SONDAG 22 SEPTEMBER 2013 


U luister na ZS6SRL, die amptelike radiostasie van die Suid-Afrikaanse Radi- 
oliga, die nasionale vereniging vir amateurradio in Suid-Afrika. Die SARL saai 
elke Sondag om (8:15 SAT `n nuusbulletin in Afrikaans en om (8:30 SAT in En- 
gels uit. Vir oudio gaan na www.sarl.org.za, klik op `'Amateur Radio Today” en 
volg die skakels soos aangedui. Vir oudio deur Echolink, koppel met ZSOJPL-R. 


Hierdie en vorige bulletins kan van www.sarl.org.za afgelaai word en u kan ook 
daar inteken om toekomstige bulletins per e-pos te ontvang. 


U nuusleser is (naam en roepsein), op 145,725 MHz vanuit Pretoria, met, herlei- 
dings op 7,066 MHz ESB. (Ander nuuslesers verander soos toepaslik.) 


STIL SLEUTEL 


Dit is met leedwese dat ons aankondig dat die sleutel van Frank Mercier, 
ZSGMER, op 6 September 2013 in die ouderdom van 82 jaar, stil geraak het. 
Welbekend as die “Vriendelike Reus' was hy baie betrokke by radiokommu- 
nikasie tydens- motor en moterfietstydrenne sowel as by Hamnetbyeenkomste 
in die Wes-Kaap. Hy laat 3 susters, 4 kinders en verskeie kleinkinders agter. 


Ons innige meegevoel aan sy familie en vriende. 
(POUSE). 

IN DIE NUUS VANDAG: 

SARL SE ANTENNAVERDEDIGINGSPROJEK 
BESPEEK NOU VIR DIE RTA IN KAAPSTAD 


U luister na Z#S6SRL. Bly ingeskakel vir meer besonderhede oor hierdie en ander 
belangrike en interessante items. 


SARL SE ANTENNAVERDEDIGINGSPROJEK 


Met die projek word steeds vordering gemaak. Soos die SARL se regsadviseur, 
Johann Marais, ZS1JM, `n tyd gelede gesê het, is die proses kompleks en sal dit 
nog 'n aansienlike tyd in beslag neem. 


“Tn 'n stadium het ons oorweeg om die Minister van Wetenskap en Tegnologie te 
nader om `n eienaar van grond van die bepalings van die nasionale bouregulasies 
vry te stel in die geval van antennas vir radioamateurs. Die Wet laat die Minister 
toe om `geboue', wat antennas insluit, vry te stel en sodanige vrystelling kan in 
die Staatskoerant gepubliseer word. Met die onlangse hofsake wat verband hou 
met “munisipale beplanning” synde die eksklusiewe uitvoerende reg van plaaslike 
owerhede, blyk dit dat elke munisipaliteit die reg het om die “gebruik” soos in 
Soneringskemaregulasies gedefinieer is, te bepaal. Dit sou dus geen doel dien 
om die Minister te nader nie,” het Johann Marais die SARL-Raad tydens die 
onlangse telekonferensie van die Raad, meegedeel. 


“Verder die soneringskemas word tans gereguleer deur verouderde veror- 
deninge met die oudste een beslis die 1939 Ordonnansie vir 'Transvaal 
Plaaslike Regerings, Natal (KZN ). Die LUR van die Wes- Kaap beoog 
'n nuwe”Grondgebruikbeplanningwetsontwerp” wat herskryf gaan word na 
kommentaar van die publiek. Daar is ook `n nuwe Gauteng Beplanning- 
en Ontwikkelingswestontwerp wat in die finale stadium van opstelling is. 
Daar is ook soortgelyke wetsontwerpe wat in ander provinsies opgestel word. 
Hierdie wetsontwerpe sal waarskynlik binne die volgende 18 tot 24 maande in 
werking tree. Dit sal raadsaam wees om die nuwe beplande wetsontwerpe te 
ondersoek. Ons moet na die byna finale konsepte kyk voor die afronding van 
ons aanbieding.” 


“Dit sal, in afwagting van die nuwe wetsontwerpe, waarskynlik baie moeilik wees 
om ʼn plaaslike LUR. te oortuig om die bestaande verordeninge te verander om 
die probleme wat amateurs tans in die gesig staar in verband met die beplanning 
van antennas wat in residensiële gebiede opgerig staan te word.” 


“Dit moet ook duidelik wees dat om enige vordering op hierdie tydstip te maak, 
moet ons ons saak aan 9 verskillende LUR 's voorlê, het Johann Marais, ZS1JM 
gesê. 


Daar word nog baie inisiatiewe in die agtergrond oorweeg, maar hulle is egter 
van `n sensitiewe aard en kan die SARL se posisie in gevaar stel as hulle op 
hierdie tyd openbaar gemaak word. 


In die tussentyd gaan die fondsinsameling voort om die antennaverdedigings- 
fonds te versterk. Vir meer besonderhede besoek www.amateurradio.org.za/adf .htm. 


BESPEEK NOU VIR DIE RTA IN KAAPSTAD 


Die Radio Tegnologie-in-Aksiesimposium op 5 Oktober in Bellville is die laaste 
in die 2013 reeks. Bespreek nou, dit is `n geleentheid wat nie misgeloop mag 
word nie. Volledige programbesonderhede en die besprekingsvorm is op die 
web beskikbaar. Besoek www.sarl.org.za en volg die skakel op die tuisblad se 
nuusafdeling. Jy kan ook die status van jou bespreking nagaan. Die besprekings 
sluit op Woensdag 2 Oktober 2013, waarna dit net moontlik sal wees om `n 
instapregistrasie te doen wat aansienlik meer sal kos. 


Die RTA wat in Durban verlede week gehou was was goed bygewoon en sprekers 
het `n groot reaksie van die afgevaardigdes uitgelok. Dankie aan Dave Long, 
ZSSFR, wat die reëlings getref het en die spyseniering gereël het, en Laurie 
Devereux wat met die hulp van Glenn Duffy die registrasie gedoen het. 


JOU AMATEURRADIO VIDEO KAN GROOT WEN 


Die Suid-Afrikaanse Amateurradio Ontwikkelingstrust nooi amateur videograwe 
uit om aan 'n videokompetisie deel te neem en vir 'n paar groot pryse te kom- 
peteer. Word kreatief met jou kamera of selfs jou smartphone. Skiet `n kort 
video van `n opwindende amateurradio-aktiwiteit in Suid-Afrika en jy kan ʼn 
5 watt GG MEJ 40 meter sendontvangerstel ter waarde van R 1300, sowel as 


een van die vele ander pryse, wen, die lys van pryse groei daagliks. Die vide- 
oformaat kan AVTI, WMV of MPEG wees met `n minimum resolusie van 320 
Xx 240. Die video behoort tussen 3 en 5 minute te duur. Die onderwerp kan 
enigiets wees wat die vreugde en opwinding van amateurradio aantoon. Inskry- 
wings moet op `n CD of DVD ingestuur word. Moenie probeer om dit te e-pos 
nie. Stuur jou video na: Amateurradio Videokompetisie, Posbus 90438 , Gars- 
fontein, 0042. Die sluitingsdatum is 31 Desember 2013. Die wenners sal vroeg in 
2014 aangekondig word. Kry volle besonderhede op www.amateurradio.org.za. 
KANTOORNUUS 


Gedurende die afgelope week, was die kantoor van die SARL gesluit. Die admin- 
istrateur, Mariska, moes 'n oogoperasie ondergaan. Mariska sê dat die operasie 
baie suksesvol was, en dat haar ander oog later geopereer sal word. 


As gevolg van die kantoorsluiting is daar hierdie week geen statistiek beskikbaar 
oor nuwe lede of oor klubaffiliasie nie. Hierdie administratiewe take sal in die 
komende week weer op datum gebring word. 


SPITSE OP DIE LUG 


Spitse op die lug, in Engels “Summits on the Air” of in kort SOTA, is vanjaar 
10 jaar oud. Om dit te vier en jou in staat te stel om daaraan deel te neem 
gaan `n paar lede van die Secunda Amateurradioklub dit vir jou makliker maak. 
Sid, ZSSAYG, Adele, ZSSAPT, Christo, ZR6LJK, en Lucas, ZS6ACT, be-oog 
om tussen Saterdag 21 September en Sondag 22 September van die spitse in die 
Drakensberggebied te aktiveer, SOTA verwysing ZS/KN-032, ZS/KN-O010 en 
ZS/KN-O011. Hulle sal aktief wees vanaf 49:30 in die omgewing van 7,090 MHz 
en 14,165 MH. 'Ter selfder tyd gaan Willie, ZSGWBT, probeer om Magaliesberg, 
ZS/NW-001, te aktiveer. Gee hulle asseblief `n kontak en maak vir jouself ook 
'n paar punte bymekaar. Vir meer inligting besoek die Secunda webtuiste by 
www.secradio.org.za/src.php. 


SOTA is `n internasionale program wat radioamateurs aanmoedig om hul 
stokperdjie uit te brei na kwalifiserende bergspitse. Daar is 3 groepe deelne- 
mers naamlik aktiveerders, volgers en luisteraars. Aktiveerders is die mense 
wat `n stasie vanaf die bergkruin bedryf en die volgers maak vanuit die gerief 
van sy hok, met hulle kontak. Selfs net luisteraars kan ook deelneem deur 
die @SO's te log. Vir elkeen van die 3 groepe is daar sekere riglyne en ook 
toekennings. In die RSA is daar meer as 300 kwalifiserende spitse. Elke spits 
tel 'n sekere aantal punte. Fis jou punte op deur kontak te maak en dit dan 
te log by www.sotadata.org.uk/. Hierdie inligting kan verkry word op internet 
by www.sota.org.uk en die RSA spesifieke inligting by www.gsl.net/sotasa of 
kontak Lucas by 082 314 3265. 


OOS-RAND SNUFFELMARK 


Alle radioamateurs word uitgenooi na die jaarlikse snuffelmark aangebied op 5 
Oktober 2013 deur die Oos-Randklub. Die pret begin om 12:00. Klublede sal 
op 145,625, die Oos-Randherhaler, @RV wees. 


Die terrein is Arrowe Park in Atlasweg, net af van die N1?2 langs Boks- 
burg/Benoni. 


Tafels sal teen `n nominale bedrag beskikbaar wees. Eet- en drinkgoed sal te 
koop wees. Daar sal BAIE goeie radio s en ander toerusting beskikbaar wees. 


Kontak Hennie Rudman, ZS6ORHL, by 083 380 3334 om `n tafel vir jou te be- 
spreek. 


HEF VOORTPLANTINGSVOORSPELLING 


Hannes Coetzee, ZS6BZP, berig dat die die verwagte sonaktiwiteitsvlak laag 
gaan bly met 'n paar C-klas fakkels wat in die omgewing van Sonvlek 1 850 
opgemerk is. 


Vir diegene wat hulle eie frekwensievoorspellings wil doen, die verwagte effek- 
tiewe sonvlektelling vir die week is ongeveer 48. 


Amateurs gaan al die DX-bande van 20 tot 10 m geniet met 20 m wat die beste 
openinge gaan oplewer terwyl die 15 m net 'n kortkop agter behoort te wees. 


Besoek gerus die nuwe webtuiste http://spaceweather.sansa.org.za. vir meer in- 
ligting. 


DAGBOEK VAN GEBEURE 22 September Drakensberge, Spitse op die LUG, 
7,090 en 14,165 MHGZ. 25 September Laaste dag vir lede wat belangstel om 
te help by Eskom se Expo vir jong wetenskaplikes om hulp aan te bied, kontak 
ZS3TG, Gerhard Coetzee by 082 576 6296 of ZS6GYH, Mitchell Mynhardt by 082 
773 1980. 25 tot 28 September - Eskom se Expo vir jong wetenskaplikes in die 
Birchwood Hotel en konferensiesentrum se Uitstallingsaal, Boksburg. 2 Oktober 

Laaste dag om vir die RTA in Kaapstad te registreer, gaan na www.sarl.org.za. 
5 Oktober OosORandklub se snuffelmark om 12:00. 17 Oktober Radioa- 
mateureksamen. 31 Desember Laaste dag vir inskrywing van amateurvideo, 
besonderhede verkrygbaar by www.amateurradio.org.za. 


SARL-nuus nooi klubs en individue uit om nuusbrokkies van belang vir radioa- 
mateurs en kortgolfluisteraars in te dien. Plaas nuusberigte - indien moontlik 
- in beide Engels en Afrikaans op www.sarl.org.za/newsinbox.asp, nie later nie 
as die Donderdag wat die bulletindatum voorafgaan. 


Die SARL nooi u om elke Sondagoggend om 10:00 SAT op 145,750 MHz in die 
Pretoria-omgewing te luister na “Amateur Radio Today”. Daar is herleidings 
op 7 082, 7 205 en 17 660 kHz en ook 'n potgooi deur ZS6RO. Vir oudiostrome 
en Echolink deur ZS6FOS, besoek www.sarl.org.za, klik op “Amateur Radio 
Today”, gaan na die groen kolom en klik op 'Listen on the web". `n Heruit- 
sending vind op Maandae om 16:30 UTC op 3 230 kHz plaas. Op die web- 
werf verskyn ook besonderhede aangaande verskeie ander heruitsendings. Ont- 
vangsrapporte, kommentaar en voorstelle sal waardeer word. Stuur e-pos aan ar- 
today@sarl.org.za. Sentech borg die uitsendings op die nie-amateurfrekwensies. 


U het geluister na `n nuusbulletin van die Suid-Afrikaanse Radioliga saamgestel 
en geredigeer deur George Honiball, ZS6ONE. 


Dankie dat u geluister het, 73. 
/EX 


